ধনতেরসে সোনার দামের ট্রেন্ড কোনদিকে? আজ কত হল সোনা-রুপোর দাম?

কলকাতা: উৎসবের মরসুমে সোনার বাজার ফের চড়ছে (Gold Price Increase)। লক্ষ্মীপুজো (Laxmi Puja) মিটতেই ধনতেরস (Dhanteras) ও কালীপুজোর (Kalipuja) কেনাকাটার প্রস্তুতি শুরু হয়েছে রাজ্যজুড়ে। তারই মধ্যে সোমবার বাংলার বাজারে সোনার দাম সামান্য বৃদ্ধি পেয়েছে (Gold Price Hike)।

স্বর্ণশিল্প বাঁচাও কমিটি সূত্রে জানা গিয়েছে, এদিন ২৪ ক্যারাট খাঁটি সোনার দাম প্রতি ১ গ্রামে দাঁড়িয়েছে ১২০০১ টাকা , আর ২২ ক্যারাট গয়নার সোনার দাম ১১৪০০ টাকা। ১৮ ক্যারাট সোনার দর ৯৩৬০ এবং রূপোর দাম ৯৪,৫০০ প্রতি কেজি। এর সঙ্গে ৩ শতাংশ জিএসটি যুক্ত হবে।

আরও পড়ুন: প্রাথমিক শিক্ষক নিয়োগে অংশগ্রহণের আর্জি, হাইকোর্টে টেট অনুত্তীর্ণরা

বিশেষজ্ঞদের মতে, আন্তর্জাতিক বাজারে ডলারের মূল্যবৃদ্ধি এবং মধ্যপ্রাচ্যের অস্থিরতার জেরে সোনার দর কিছুটা বেড়েছে। ধনতেরসের আগেই আরও সামান্য বৃদ্ধি হতে পারে বলেও আশঙ্কা প্রকাশ করেছেন ব্যবসায়ীরা।

গয়না কেনার সময় গ্রাহকদের BIS হলমার্ক পরীক্ষা করে নেওয়ার পরামর্শ দিয়েছেন কমিটির আধিকারিকরা। সোনার খাঁটিতার মান নির্ভর করে ক্যারাটের উপর— ২৪ ক্যারাট সবচেয়ে খাঁটি, আর ২২ ক্যারাট মূলত গয়না তৈরিতে ব্যবহৃত হয়।

এদিকে রূপোর দামেও সামান্য ঊর্ধ্বগতি লক্ষ্য করা গিয়েছে। ধনতেরস ঘিরে ক্রেতাদের চাহিদা বাড়ায় আগামী সপ্তাহেও দাম বাড়তে পারে বলে মনে করা হচ্ছে।

দেখুন আরও খবর:

The post ধনতেরসে সোনার দামের ট্রেন্ড কোনদিকে? আজ কত হল সোনা-রুপোর দাম? first appeared on KolkataTV.